gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6051, del 07-07-2009 (2009/7796)

Resolució de 10 de juny de 2009, del director general de Farmàcia i Productes Sanitaris, que cita les persones interessades per la interposició del recurs contenciós administratiu 2/000470/2006.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6051

Data del DOGV
:   07-07-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/7796


Data del document
:   10-06-2009

Organisme emissor
:   Conselleria de Sanitat

Tipus de document
:   Resolució

Resolució de 10 de juny de 2009, del director general de Farmàcia i Productes Sanitaris, que cita les persones interessades per la interposició del recurs contenciós administratiu 2/000470/2006. [2009/7796]  
Vist l'escrit de 12.05.2009, del secretari de la Secció Segona, de València, de la Sala Contenciosa Administrativa del Tribunal Superior de Justícia de la Comunitat Valenciana en el recurs número 2/000470/2006, corresponent al recurs al contenciós administratiu interposat per José María Gómez García, contra la Resolució del director general de Farmàcia i Productes Sanitaris, de data 26 de gener de 2006, que adjudica autoritzacions per a noves oficines de farmàcia.  
En compliment del que disposen els articles 48 i 49 de la Llei 29/1998, de 13 de juliol, reguladora de la Jurisdicció Contenciosa Administrativa, resolc ordenar que s'envie la documentació objecte del recurs a la Secció Segona, de València, de la Sala Contenciosa Administrativa del Tribunal Superior de Justícia de la Comunitat Valenciana recurs número 2/000470/2006.  
Esta resolució es publica en el Diari Oficial de la Comunitat Valenciana a fi que servisca com a notificació a les persones interessades en l'expedient, i les cita perquè compareguen en el procediment esmentat, com codemandades, en el termini de nou dies, en els termes que preveu l'article 49.1 de la Llei 29/1998, de 13 de juliol, reguladora de la Jurisdicció Contenciosa Administrativa.  
València, 10 de juny de 2009.- El director general de Farmàcia i Productes Sanitaris: José E. Clérigues Belloch.
Diari Oficial de la Generalitat Valenciana


Sumari del DOGV 6086, del 25-08-2009 (2009/9310)

Adjudicació número 2009 0116 - SU 021. Adquisició de la llicències campus de diversos productes Microsoft per a la Universitat de València.
-------------------------------------------------------------------------------------------------------------------------------------------

### Dades del document

Número de DOGV
:   6086

Data del DOGV
:   25-08-2009

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2009/9310


Data del document
:   31-07-2009

Organisme emissor
:   Universitat de València

Tipus de document
:   Anunci

Anàlisi jurídica

 Descriptors 

:   * contracte de subministraments
    * adjudicació de contracte administratiu

Adjudicació número 2009 0116 - SU 021. Adquisició de la llicències campus de diversos productes Microsoft per a la Universitat de València. [2009/9310]  
1. Entitat adjudicadora  
a) Organisme: Universitat de València.  
b) Dependència que tramita l'expedient: Servei de Contractació. Negociat de Subministraments.  
c) Número d'expedient: 2009 0116 - SU 021.  
2. Objecte del contracte  
a) Tipus de contracte: subministrament.  
b) Descripció de l'objecte: llicències Microsoft.  
c) Butlletí o diari oficial i data de publicació de l'anunci de licitació: DOCV núm. 6024, de 29 de maig de 2009.  
3. Tramitació i procediment d'adjudicació  
a) Tramitació: ordinària.  
b) Procediment: obert.  
4. Pressupost base de licitació  
236.000 € (IVA inclòs).  
5. Adjudicació definitiva  
a) Data: 24 de juliol de 2009.  
b) Contractista: Informática El Corte Inglés, SA.  
c) Nacionalitat: espanyola.  
d) Import d'adjudicació: 218.958,93 € (IVA inclòs)  
València, 31 de juliol de 2009.- El gerent: Joan Oltra i Vidal.
Diari Oficial de la Generalitat Valenciana


Sumari del DOGV 6136, del 03-11-2009 (2009/12341)

RESOLUCIÓ de 18 de setembre de 2009, de la Universitat Politècnica de València, per la qual nomena Pedro José Fernández de Córdoba Castella, catedràtic d'universitat de l'àrea de coneixement Matemàtica Aplicada, adscrita al Departament de Matemàtica Aplicada.
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6136

Data del DOGV
:   03-11-2009

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2009/12762


Data del document
:   18-09-2009

Organisme emissor
:   Universitat Politècnica de València

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 18 de setembre de 2009, de la Universitat Politècnica de València, per la qual nomena Pedro José Fernández de Córdoba Castella, catedràtic d'universitat de l'àrea de coneixement Matemàtica Aplicada, adscrita al Departament de Matemàtica Aplicada. [2009/12427]  
De conformitat amb la proposta elevada per la comissió de selecció encarregada de jutjar el concurs convocat per la Resolució de 8 de maig de 2009, d'esta Universitat, número 22/09 (plaça codi: 4785) (BOE de 27 de maig de 2009), i presentada per l'interessat la documentació a què fa referència el punt onzé de l'esmentada convocatòria; este Rectorat, fent ús de les atribucions conferides per l'article 65 de la Llei Orgànica 6/2001, de 21 de desembre, d'Universitats, i la resta de disposicions que la despleguen, ha resolt:  
Nomenar Pedro José Fernández de Córdoba Castella, amb document nacional d'identitat número 22178827L, catedràtic d'universitat de la Universitat Politècnica de València, de l'àrea de coneixement Matemàtica Aplicada, adscrita al Departament de Matemàtica Aplicada.   
Contra la present resolució que esgota la via administrativa, podran els interessats interposar un recurs contenciós administratiu en el termini de dos mesos, comptats a partir de l'endemà d'esta publicació, davant dels òrgans jurisdiccionals del contenciós administratiu de la Comunitat Valenciana i, potestativament, podran interposar el recurs de reposició en el termini d'un mes davant del rector, tot això de conformitat amb el que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la seua redacció modificada per la Llei 4/1999, sense perjuí que s'utilitze qualsevol altre recurs que per al seu dret estime convenient.  
València, 18 de setembre de 2009.- El rector: Juan Juliá Igual.
Diari Oficial de la Generalitat Valenciana


Sumari del DOGV 5989, del 06-04-2009 (2009/3719)

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a l'extracció d'argiles, al terme municipal d'Alborache. Expedient número 20/2009.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5989

Data del DOGV
:   06-04-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/3719


Data del document
:   21-01-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Informació Pública

Descriptors 

:   * Alborache
    * terreny edificable

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a l'extracció d'argiles, al terme municipal d'Alborache. Expedient número 20/2009. [2009/3719]  
Francisco Díaz Corbín Construcciones y Servicios, SL ha sol·licitat declaració d'interés comunitari per a una atribució d'ús i aprofitament en sòl no urbanitzable, relativa a l'extracció d'argiles (expedient 20/2009), al terme municipal d'Alborache, ubicada al polígon 6, parcel·les 194 i altres.  
De conformitat amb el que disposa l'article 37.2.a de la Llei 10/2004, de 9 de desembre, de la Generalitat Valenciana, sobre sòl no urbanitzable, una vegada admesa a tràmit la sol·licitud, s'obri informació pública durant el termini de vint dies hàbils comptadors a partir de l'endemà de la publicació d'aquest anunci en el Diari Oficial de la Comunitat Valenciana, en el qual els interessats poden consultar l'expedient de declaració d'interés comunitari, l'estudi d'integració paisatgística i formular per escrit les observacions que estimen pertinents a les oficines del Servei Territorial d'Ordenació del Territori de la Conselleria de Medi Ambient, Aigua, Urbanisme i Habitatge, edifici Prop de l'av. Gregori Gea núm. 27, de València, en horari d'exposició al públic de 9.00 a 14.00 hores.   
València, 21 de gener de 2009.- El director general d'Urbanisme: José María Selva Ros.
Diari Oficial de la Generalitat Valenciana


Sumari del DOGV 5931, del 13-01-2009 (2009/160)

Informació pública del projecte bàsic: passarel·la de vianants de connexió del nucli urbà de Manises amb l'aeroport.
--------------------------------------------------------------------------------------------------------------------

### Dades del document

Número de DOGV
:   5931

Data del DOGV
:   13-01-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/160


Data del document
:   05-12-2008

Organisme emissor
:   Conselleria d'Infraestructures i Transport

Tipus de document
:   Informació Pública

Informació pública del projecte bàsic: passarel·la de vianants de connexió del nucli urbà de Manises amb l'aeroport. [2009/160]  
L'article 228.2 del Reial Decret 1211/1990 que aprova el Reglament de la Llei d'Ordenació dels Transports Terrestres disposa, prèviament a l'aprovació del projecte, l'obertura d'un tràmit d'informació pública en la forma establida en la Llei 4/1999 de Règim Jurídic de les Administracions Públiques i del Procediment Administratiu Comú.  
D'altra banda l'article 233.1 del mateix reglament disposa que el projecte per a la seua aprovació continga la determinació dels terrenys, les construccions i d'altres béns o drets que es consideren necessaris ocupar o adquirir per a la construcció, la defensa o el servici de les línies, i la seguretat de la circulació.  
Per Resolució de 3 de desembre de 2008, esta Direcció General, en virtut de les atribucions delegades per l'Orde del conseller d'Infraestructures i Transport d'1 d'agost de 2003, va acordar sotmetre el projecte bàsic: passarel·la de vianants de connexió del nucli urbà de Manises amb l'aeroport, al tràmit d'informació pública als efectes previstos en les disposicions anteriors a fi de formular observacions sobre les circumstàncies que justifiquen la declaració d'interés general del projecte, sobre la concepció global del seu traçat, sobre l'avaluació d'impacte ambiental i sobre la necessitat d'ocupació dels béns i els drets afectats per l'execució de les obres.  
El termini serà de 30 dies hàbils comptadors des de l'endemà de la publicació en el Boletín Oficial del Estado.  
Lloc d'exposició en els locals de la Conselleria d'Infraestructures i Transport, Av. de Blasco Ibáñez, núm. 50 - 5ª, 46386 València.  
València, 5 de desembre de 2008.- El director general de Transports i Logística: Vicente Dómine Redondo.
Diari Oficial de la Generalitat Valenciana


Sumari del DOGV 6138, del 05-11-2009 (2009/12647)

Adjudicació número CNMY09/19. Equipament dels pous del Berro i connexió amb la xarxa d'abastiment a Altura.
-----------------------------------------------------------------------------------------------------------

### Dades del document

Número de DOGV
:   6138

Data del DOGV
:   05-11-2009

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2009/12970


Data del document
:   02-06-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Anàlisi jurídica

 Descriptors 

:   * contracte de subministraments
    * contracte de serveis
    * adjudicació de contracte administratiu

Adjudicació número CNMY09/19. Equipament dels pous del Berro i connexió amb la xarxa d'abastiment a Altura. [2009/12317]  
1. Entitat adjudicadora  
a) Organisme: Conselleria de Medi Ambient, Aigua, Urbanisme i Habitatge.  
b) Dependència que tramita l'expedient: Servei de Contractació i Assumptes Generals.  
c) Número d'expedient: CNMY09/19  
2. Objecte del contracte  
a) Tipus de contracte: obres.  
b) Descripció de l'objecte: equipament dels pous del Berro i connexió amb la xarxa d'abastiment a Altura (Castelló).  
c) Divisió per lots i nombre: 1  
d) Butlletí o diari oficial i data de publicació de l'anunci de licitació:  
DOCV núm. 5933 - 15 de gener de 2009  
3. Tramitació, procediment i forma d'adjudicació  
a) Tramitació: ordinària  
b) Procediment: obert  
c) Forma: en funció de l'oferta econòmica més avantatjosa basant-se en el preu més baix.  
4. Pressupost base de licitació  
Import total: tres-cents cinquanta mil set-cents vuitanta-sis euros amb quaranta-cinc cèntims (350.786,45 euros) IVA exclòs.  
5. Adjudicació  
a) Data: 28 de maig de 2009  
b) Contractista: Romefer, SL.  
c) Nacionalitat: Espanya.  
d) Import d'adjudicació: 237.412,27 euros, IVA exclòs.  
València, 2 de juny de 2009.- El conseller de Medi Ambient, Aigua, Urbanisme i Habitatge: José Ramón García Antón.
Diari Oficial de la Generalitat Valenciana


Sumari del DOGV 6148, del 19-11-2009 (2009/12963)

Informació pública de la modificació de la tarifa de subministrament domiciliari d'aigua a Villanueva de Castellón.
-------------------------------------------------------------------------------------------------------------------

### Dades del document

Número de DOGV
:   6148

Data del DOGV
:   19-11-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/12695


Data del document
:   12-11-2009

Organisme emissor
:   Empresa General Valenciana del Agua, SA (Egevasa)

Tipus de document
:   Informació Pública

Informació pública de la modificació de la tarifa de subministrament domiciliari d'aigua a Villanueva de Castellón. [2009/12548]  
Resolució de data 30 d'octubre de 2009, de la directora general de Comerç i Consum, per la qual s'aprova la modificació de la tarifa de subministrament d'aigua de Villanueva de Castellón.  
Expedient: 217.170/ 092009  
  
Sobre les presents tarifes s'aplicarà l'impost sobre el valor afegit d'acord amb l'establert en la Llei 37/1992, de 28 de desembre.  
Cosa que es fa pública.  
València, 12 de novembre de 2009.- El director gerent: Isidoro Solera.
Diari Oficial de la Generalitat Valenciana


Sumari del DOGV 6166, del 16-12-2009 (2009/14722)

Notificació de resolució de concessió d'ajuda. Expedient número IMIDTP/2009/317.
--------------------------------------------------------------------------------

### Dades del document

Número de DOGV
:   6166

Data del DOGV
:   16-12-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/14958


Data del document
:   24-11-2009

Organisme emissor
:   Institut de la Petita i Mitjana Indústria de la Generalitat Valenciana (IMPIVA)

Tipus de document
:   Edicte

Notificació de resolució de concessió d'ajuda. Expedient número IMIDTP/2009/317. [2009/14925]  
Davant la impossibilitat d'efectuar la notificació directament a les persones interessades, tot i haver-se intentat sense efecte, per complir el que s'ha disposat en l'article 59.5 de la Llei 30/1992, de Règim Jurídic de les Administracions Públiques i del Procediment Administratiu Comú, es publica la notificació següent a l'interessat que a continuació es ressenya:  
Assumpte: comunicació de concessió d'ajuda   
Beneficiari:  
Empresa: Lartec Desarrollos Inteligentes, SL.  
Domicili: av. de les Corts Valencianes, 39,9-B (46286 València)  
Expedient: IMIDTP/2009/317  
Programa: Investigació i Desenvolupament Tecnològic  
Data de resolució d'aprovació de la concessió: 20 d'octubre de 2009  
Quantitat a justificar: 66.241,00 euros  
Subvenció total: 39.745,00 euros  
Perquè el pagament de la subvenció siga efectiu, el beneficiari haurà d'haver presentat la documentació acreditativa de la inversió despesa incentivable, juntament amb l'acreditació d'estar al corrent de les obligacions tributàries i amb la Seguretat Social.  
La concessió de l'ajuda queda condicionada al compliment de les obligacions establides en la resolució de convocatòria del programa de referència.  
Perquè l'interessat puga conéixer íntegrament l'acte i en quede constància, podrà comparèixer en el termini de 10 dies, comptats des de l'endemà de la publicació del present anunci en el Diari Oficial de la Comunitat Valenciana, en la seu de l'IMPIVA, plaça de l'Ajuntament, 6, València, de 9.00 a 14.00 hores, de dilluns a divendres, i de 17.00 a 19.00 hores, els dimarts i dijous.  
La resolució del president de l'IMPIVA és definitiva en via administrativa i contra esta podrà interposar-se, en el termini de dos mesos comptats des de l'endemà de la publicació en el Diari Oficial de la Comunitat Valenciana, recurs contenciós administratiu davant els jutjats contenciosos administratius, i el recurrent podrà optar pel corresponent al seu domicili o pel que correspon a la seu d'este organisme, de conformitat amb el que s'ha previst en l'article 14 de la Llei 29/1998, Reguladora de la Jurisdicció Contenciosa Administrativa, sense perjudici de la interposició de qualsevol altre recurs que estime convenient.  
València, 24 de novembre de 2009.- El director general de l'IMPIVA: Daniel Moragues Tortosa.
Diari Oficial de la Generalitat Valenciana


Sumari del DOGV 6089, del 28-08-2009 (2009/9524)

Divorci contenciós 001214/2007. Notificació de la sentència a Juan Antonio Alonso González.
-------------------------------------------------------------------------------------------

### Dades del document

Número de DOGV
:   6089

Data del DOGV
:   28-08-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/9524


Data del document
:   29-07-2009

Organisme emissor
:   Jutjat de Primera Instància Número 6 d'Elx

Tipus de document
:   Edicte

Divorci contenciós 001214/2007. Notificació de la sentència a Juan Antonio Alonso González. [2009/9524]  
Judici: divorci contenciós 001214/2007  
Part demandant: M.ª Silvia González Mosquera  
Part demandada: Juan Antonio Alonso González  
En el judici a què es fa referència s'ha dictat la sentència que té la dispositiva que, literalment, diu així:  
«Dispositiva  
Estimar parcialment la demanda presentada per la procuradora Josefa Payá Vidal, en nom i representació de María Silvia González Mosquera, contra Juan Antonio Alonso González, per la qual:  
1. Es declara el divorci del matrimoni format per ambdós, amb tots els efectes legals.  
2. Queda dissolt el règim econòmic matrimonial existent.  
3. No es condemna en costes a cap de les parts.  
Notifiqueu la present sentència a les parts, a l'actora a través de la seua representació processal i al demandat rebel personalment (art. 497.2 LEC), i indiqueu que contra esta sentència, que no és ferma, s'hi pot interposar un recurs d'apel·lació davant l'Audiència Provincial d'Alacant, que no suspendrà l'eficàcia de les mesures acordades (art. 774.5 LEC) i que s'haurà de preparar, si escau, davant este mateix Jutjat en el termini dels cinc dies següents a la notificació (art. 455 i 457 LEC).  
Una vegada siga ferma esta sentència comuniqueu-la al Registre Civil d'Elx (art. 755 LEC i art. 76 LRC).  
Esta és la meua sentència, de la qual es portarà una testimoniança a les actuacions i s'enquadernarà l'original, que pronuncie, mane i firme».  
Atés que es desconeix l'actual domicili o residència de la part demandada, mitjançant la provisió de data de hui, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte en el Diari Oficial de la Comunitat Valenciana per a portar a efecte la diligència de notificació de sentència.  
Elx, 29 de juliol de 2009.- La secretària judicial: Lucía Cerón Hernández.
Diari Oficial de la Generalitat Valenciana


Sumari del DOGV 5975, del 16-03-2009 (2009/3044)

CORRECCIÓ d'errades de l'Orde de 28 de gener de 2009, de la Conselleria de Cultura i Esport, per la qual es convoca, a través de Teatres de la Generalitat Valenciana, un concurs públic per a la concessió d'ajudes als sectors teatral i circense de la Comunitat Valenciana per a l'any 2009.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5975

Data del DOGV
:   16-03-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/3044


Data del document
:   16-03-2009

Organisme emissor
:   Conselleria de Cultura i Esport

Tipus de document
:   Correcció d'errades

Correcció d'errades

 Descriptors 

:   * Teatres de la Generalitat Valenciana
    * ajuda pública
    * societat sense fins de lucre
    * espectacles
    * professió artística
    * suport econòmic
    * empresa privada
    * associació

CORRECCIÓ d'errades de l'Orde de 28 de gener de 2009, de la Conselleria de Cultura i Esport, per la qual es convoca, a través de Teatres de la Generalitat Valenciana, un concurs públic per a la concessió d'ajudes als sectors teatral i circense de la Comunitat Valenciana per a l'any 2009. [2009/3044]
S'ha observat una errada en la publicació de la resolució esmentada (DOCV núm. 5973, de 12.03.2009), que consisteix a l'omissió de l'annex III que es publica tot seguit.